# data[].attributes.body
En un començament, no sabia què era ben bé una KUDI, però en el moment de parlar-ne i explorar-ne, vaig veure tota la potencialitat de manera motivadora amb totes les possibilitats i recursos que hi havia per treballar com a docents i també amb el nostre alumnat del segle XXI. I és que encara, la gran majoria, som mestres del segle XX, que primer hem de ser nosaltres competents digitalment per fer competents al nostre alumnat.
Juntament amb el meu grup vam explorar i revisar la KUDI de Narrativa Digital, on se'ns presentava moltes aplicacions i recursos tant en les produccions textuals per la part oral, com en l'escrita i també en la part creativa que serveix per a enriquir els textos i donar un plus de motivació!
Ha sigut molt interessant el fet de tenir al nostre abast videotutorials per a formar-nos com a docents i també els altres més adaptats al llenguatge senzill per a l'alumnat, que no per això deixen de ser importants i molt aclaridors! I aquest recull de banc de recursos d'aquesta KUDI, així com també les altres KUDIS, van molt bé tenir-les pel dia que les necessitem utilitzar o bé no ens recordem de com funcionen.
Com a especialista de llengua anglesa trobo molt interessants totes les aplicacions per tal de fomentar l'expressió oral i escrita ja sigui amb la seva imatge o sense (creació d'avatars, Toontastic, Stopmotion...)i que moltes d'elles es poden fer servir amb tablets, mòbils -tot i que no els fem servir a l'escola-, portàtils i Chromebooks.

# data[].attributes.body
El meu grup hem escollit la Kudi "Liveworksheets" amb l'objectiu de conèixer les diferents possibilitats que ofereix aquesta eina didàctica en línia. Per fer més interessant i enriquidora la proposta, hem decidit, a més establir una comparativa amb un altre recurs, en concret "Wordwall".
Les dues kudis ofereixen una gran recull de materials didàctics digitals, organitzats per etapes educatives, àmbits, nivells i idiomes. A més del gran volum d'arxius ja disponibles, un tret que considero important a destacar, és que ofereixen la possibilitat de crear els teus propis materials didàctics. Així doncs, com a mestra i coneixedora de les característiques del grup classe, pots dissenyar propostes didàctiques molt concretes, adaptades a les necessitats dels infants i als diferents projectes d'aula.
Personalment, desconeixia moltes de les kudis, i, per tant, m'ha semblat una sessió molt atractiva i útil per poder després utilitzar-les a l'aula. He trobat interessant la manera en com es presenten, clara i resumida, amb l'objectiu de tenir una primera idea de totes elles, i posteriorment aprofundir de manera autònoma en aquelles que considerem oportú.

# data[].attributes.headline
Valoració de la kudi Realitat Augmentada. JUDITH PARDO

# data[].attributes.subject
Valoració de la kudi Realitat Augmentada. JUDITH PARDO

# data[].attributes.body
La kudi que vaig triar va ser la de realitat augmentada i la realitat virtual. Havia sentit poc a parlar-ne. Només coneixia el buscar l’animal per google i reproduir-la a través de realitat augmentada amb el mòbil.  Les plataformes i aplicacions que hem après a partir de la KUDI les he trobat útils per treballar a l'escola.

Em va agradar molt la realitat augmentada per treballar l’espai. També per treballar el cos humà. Penso que és un gran recurs per treballar amb tablets o chromebooks, i són molt accessibles per l’alumnat de primària i fins i tot infantil.

En canvi, la realitat virtual la trobo més difícil de fer-la servir a l’escola.

No coneixia la diferència entre realitat augmentada i la realitat virtual, ho he trobat curiós. De moment he fet servir Star Walk.

# data[].attributes.body
La meva kudis es centra en la Flipped Classroom o classe invertida i l'he trobat molt interessant com a mètode pedagògic per tal de donar resposta a la realitat actualitat de l'almnat (que es mostra desmotivat envers els aprenentatges bàsics). A través d'eines digitals, crees contingut motivador per l'alumnat i gestiones el temps de manera que tot el contingut el visualitzen i treballen a casa i a l'aula, es realitzen activitats de pràctica i reflexió en grup. El mestre/a companya a tot l'alumnat en el moment que ho requereixen i proporcionant les bastides segons el seu ritme i capacitat d'aprenentatge. Crec que falta moments de posar en pràctica aquestes eines i temps per poder preparar aquesta prèvia de tasques i reptes de treball a classe. Endemés, crec que potser no funcionaria a tots els grups ja que cal conèixer de quins dipositius i/o accessibilitat té l'alumnat per poder-ho realitzar fora de l'escola.

# data[].attributes.body
Les Kudis són eines molt útils i engrescadores per compartir amb el nostre alumnat fent-ho més atractiu i motivador. Personalment les desconeixia i crec que serà un bon recurs per posar en pràctica aquest curs.

Al meu grup vam explorar la narrativa digital. Un recurs molt eficient per poder  potenciar entre d'altres coses les formes
d'expressió al llenguatge visual i enriquir d'aquesta manera l'expressió escrita (produccions textuals).

Els tutorials i videos són de gran ajuda tant per als docents com a l'alumnat.

# data[].attributes.body
Considero que les Kudis són eines molt útils, ha sigut molt interessant ja que no coneixia algunes kudis que s’han tractat.

Pel que fa a la kudi triada (Liveworksheet i wordwall) la trobo molt interessant, ja que són dues eines on hi ha moltes activitats i recursos fets que poden servir per utilitzar a l’aula, tant per infantil com per a primària.

El Liveworksheet ja la coneixia i l’havia utilitzat, està bé però crec que per infantil és una mica més complicada i el Wordwall no la coneixia i em va semblar molt més atractiva, ja que d’una mateixa activitat pots posar-la en diferents formats i això fa que la trobi molt més interactiva i visual. Per contra les dues aplicacions tenen publicitat i això ho fa menys pràctic pels infants.

# data[].attributes.body
Al meu grup vam explorar la narrativa digital i em va semblar molt interessant. D'una banda veig que afegir el llenguatge visual a la narrativa té molta potència per enriquir les formes d'expressió i incloure tot l'alumnat, alhora que incorpora de forma natural l'ús d'aplicacions al servei de la creació de textos. De l'altra, trobo que està molt ben organitzat per anar a buscar-ho el dia que ho necessitem. Valoro també molt positivament els tutorials i vídeos que exemplifiquen la tasca a realitzar, tant de cara als docents com a l'alumnat.  Destacaria especialment les aplicacions per crear còmics, la creació d'avatars per tal de fer parlar els alumnes sense mostrar la seva imatge i l'stop motion.

# data[].attributes.headline
Valoració Kudi Realitat Augmentada - Gerard Rovira

# data[].attributes.subject
Valoració Kudi Realitat Augmentada - Gerard Rovira

# data[].attributes.body
Crec que pot ser un bon recurs per complementar certs aprenentatges, sobretot aquells que no podem veure ni manipular com per exemple: Els aparells del cos humà per dins, l'univers etc. És molt motivador pels alumnes i fa que les activitats siguin més interessants i captivadores, ja que la capacitat de concentració i interès de l'alumnat augmenta. A més a més, la realitat augmentada és una kudi bastant pràctica per incorporar-la a les classes, ja que només necessites dispositius digitals i les aplicacions. Per contra, sí que és veritat que algunes són de pagament i no són gratuïtes.
Finalment, cal destacar que necessites un bon bagatge d'eines i dispositius digitals (chromebooks i tablets), i potser a l'escola ens en faltarien uns quants més per poder assolir la demanda de totes les classes.

# data[].attributes.body
Les kudis en general considero que són cursos molt útils que poden ser pràctics per poder assolir un mínim de coneixement sobre algun concepte digital.
Els dos tipus de realitat que vam veure considero que són molt interessants per poder plantejar activitats que intervenen elements que no podem veure com per exemple animals, instruments musicals d'arreu del món  o aquells que no solem tenir a l'escola.
Com a inconvenient hem de ser realistes i pensar que a l'escola actualment falta una gran renovació de dispositius per tal que opcions digitals més complexes com aquesta seguin possibles de portar a l'aula.

# data[].attributes.headline
Valoració de la kudi Realitat Augmentada

# data[].attributes.subject
Valoració de la kudi Realitat Augmentada

# data[].attributes.body
La kudi de la Realitat Augmentada i la Realitat Virtual ha sigut totalment nova per a mi. Ens ha donat a conèixer, a tot el grup, plataformes i aplicacions molt útils per treballar a l'escola, tant a l'etapa d'Infantil com a la Bàsica (Primària).  És un recurs que et permet treballar en diferents àmbits d'aprenentatge de forma motivadora, dinàmica, engrescadora i participativa. Gràcies a la RA podem apropar al nostre alumnat elements que els queden lluny en el temps o en l'espai. Per exemple, observar les constel·lacions o dinosaures en tres dimensions. Aquests elements augmentats ajuden als infants a entendre molt millor allò que se'ls està explicant.
Com a punts febles d'aquest recurs, és que moltes aplicacions o plataformes són de pagament i no pots accedir a tot el que t'ofereixen si no és pagant. I també que has de tenir bons dispositius que siguin pràctics per l'alumnat i amb bona connexió a la xarxa.

# data[].attributes.headline
TREBALL EN GRUP DE LA KUDI (valoració individual).

# data[].attributes.subject
TREBALL EN GRUP DE LA KUDI (valoració individual).

# data[].attributes.body
Suposo que l'objectiu d'apropar els docents a l'entorn virtual per l'ús de la didàctica, la gestió , la comunicació i el desenvolupament professional s'assoleix ja que personalment desconeixia moltes de les propostes. En el cas del nostre grup (3) ens hem centrat en la descoberta de les eines LIVEWORKSHEETS I WORDWALL. Sens dubte són dues eines que poden esdevenir molt útils per la quantitat de material ja creat que pots trobar i resulta fàcil poder adaptar-ho a les teves necessitats com a docent. Afegir també que el format digital pels nens/es esdevé molt atractiu però al meu parer mai podem deixar de banda la riquesa de la vivenciació, la descoberta en grup, l'experimentació i el flux constructiu de la conversa.